Kommissionens forordning (EF) nr. 996/2001

af 22. maj 2001

om ændring af forordning (EØF) nr. 1764/86, (EØF) nr. 2319/89 og (EØF) nr. 2320/89 om minimumskvalitetskravene for produkter forarbejdet på basis af tomater, pærer og ferskner i forbindelse med produktionsstøtteordningen

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2201/96 af 28. oktoer 1996 om den fælles markedsordning for produkter forarbejdet på basis af frugt og grøntsager(1), senest ændret ved forordning (EF) nr. 2699/2000(2), særlig artikel 6, stk. 1, og

ud fra følgende betragtninger:

(1) I henhold til artikel 2 i forordning (EF) nr. 2201/96 indføres der en støtteordning for producentorganisationer, der leverer tomater, ferskner eller pærer til forarbejdning til de produkter, som er nævnt i bilag I til nævnte forordning.

(2) Ved Kommissionens forordning (EØF) nr. 1764/86 af 27. maj 1986 om minimumskvalitetskravene for produkter, der er fremstillet på basis af tomater i forbindelse med produktionsstøtteordningen(3), senest ændret ved forordning (EF) nr. 1593/98(4), forordning (EØF) nr. 2319/89 af 28. juli 1989 om minimumskvalitetskrav til Williams- og Rochapærer i sukkerlage eller naturlig frugtsaft, hvortil der kan ydes producentstøtte(5) og forordning (EØF) nr. 2320/89 af 28. juli 1989 om minimumskvalitetskrav til ferskner i sukkerlage eller naturlig frugtsaft, hvortil der kan ydes producentstøtte(6), fastsættes der minimumskvalitetskrav for de nævnte forarbejdede produkter(7), og disse bestemmelser bør tilpasses for at tage hensyn til de ændringer af støtteordningen, som blev indført ved forordning (EF) nr. 2699/2000.

(3) De kvalitetskrav, der omhandles i forordning (EØF) nr. 1764/86, (EØF) nr. 2319/89 og (EØF) nr. 2320/89, er supplerende gennemførelsesbestemmelser til Kommissionens forordning (EF) nr. 449/2001 af 2. marts 2001 om gennemførelsesbestemmelser til Rådets forordning (EF) nr. 2201/96 for så vidt angår støtteordningen for forarbejdede frugter og grøntsager(8), der ophævede og afløste Kommissionens forordning (EF) nr. 504/97(9).

(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Forarbejdede Frugter og Grøntsager -

UDSTEDT FØLGENDE FORORDNING:

Artikel 1

I forordning (EØF) nr. 1764/86 foretages følgende ændringer:

1) Artikel 1 affattes således: "Artikel 1

Denne forordning fastsætter de minimumskvalitetskrav, som produkter fremstillet på basis af tomater, jf. artikel 1, stk. 2, i forordning (EF) nr. 449/2001, skal opfylde."

2) I artikel 2, 3 og 8 og artikel 10, stk. 3, litra a), og artikel 11 ændres "forordning (EF) nr. 504/97" til "forordning (EF) nr. 449/2201".

Artikel 2

I forordning (EØF) nr. 2319/89 foretages følgende ændringer:

1) Titlen affattes således: "om mimimumskvalitetskravene for Williams- og Rochapærer i sukkerlage og/eller naturlig frugtsaft i forbindelse med produktionsstøtteordningen."

2) Artikel 1 affattes således: "Artikel 1

Denne forordning fastsætter de minimumskvalitetskrav, som Williams- og Rochapærer konserveret i sukkerlage og/eller naturlig frugtsaft, i det følgende benævnt 'pærer i sukkerlage og/eller naturlig frugtsaft', jf. artikel 1, stk. 2, i forordning (EF) nr. 449/2001, skal opfylde."

Artikel 3

I forordning (EØF) nr. 2320/89 foretages følgende ændringer:

1) Titlen affattes således: "om minimumskvalitetskravene for ferskner i sukkerlage og/eller naturlig frugtsaft i forbindelse med produktionsstøtteordningen."

2) Artikel 1 affattes således: "Artikel 1

Denne forordning fastsætter de minimumskvalitetskrav, som ferskner konserveret i sukkerlage og/eller naturlig frugtsaft, jf. artikel 1, stk. 2, i forordning (EF) nr. 449/2001, skal opfylde."

Artikel 4

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 22. maj 2001.

På Kommissionens vegne

Franz Fischler

Medlem af Kommissionen

(1) EFT L 297 af 21.11.1996, s. 29.

(2) EFT L 311 af 12.12.2000, s. 9.

(3) EFT L 153 af 7.6.1986, s. 1.

(4) EFT L 208 af 29.7.1998, s. 17.

(5) EFT L 220 af 29.7.1989, s. 51.

(6) EFT L 220 af 29.7.1989, s. 54.

(7) EFT L 64 af 6.3.2001, s. 16.

(8) EFT L 78 af 20.3.1997, s. 14.

(9)